CELEX: 62016TN0348
Language: da
Date: 2016-06-27 00:00:00
Title: Sag T-348/16: Sag anlagt den 27. juni 2016 — Aristoteleio Panepistimio Thessalonikis mod Forvaltningsorganet for Det Europæiske Forskningsråd (ERCEA)

16.8.2016   
            
            
               DA
            
            
               Den Europæiske Unions Tidende
            
            
               C 296/39
            
         Sag anlagt den 27. juni 2016 — Aristoteleio Panepistimio Thessalonikis mod Forvaltningsorganet for Det Europæiske Forskningsråd (ERCEA)
   (Sag T-348/16)
   (2016/C 296/49)
   Processprog: græsk
   
      Parter
   
   
      Sagsøger: Aristoteleio Panepistimio Thessalonikis (Thessaloniki, Grækenland) (ved advokat B. Christianos)
   
      Sagsøgt: Forvaltningsorganet for Det Europæiske Forskningsråd (ERCEA) (Bruxelles, Belgien)
   
      Sagsøgerens påstande
   
   
               —
            
            
               Det fastslås, at sagsøgtes anmodning i debetnota nr. 3241606289 af 26. maj 2016 om, at Aristoteleio Panepistimio Thessalonikis tilbagebetaler en del af den finansiering, som denne fik for MINATRAN-projektet på 245 525,43 EUR, er ubegrundet, og det fastslås, at dette beløb udgør støtteberettigede udgifter.
            
         
               —
            
            
               Forvaltningsorganet for Det Europæiske Forskningsråd tilpligtes at betale de af sagsøgeren afholdte omkostninger.
            
         
      Søgsmålsgrunde og væsentligste argumenter
   
   Sagsøgeren har i henhold til artikel 272 TEUF anmodet Den Europæiske Unions Ret om at fastslå, at det af ERCEA anfægtede beløb udgør støtteberettigede udgifter.
   Sagsøgeren har til støtte for søgsmålet gjort gældende, at de af ERCEA anfægtede udgifter, herunder især personale- og rejse- samt de indirekte udgifter udgør støtteberettigede udgifter. Dette understøttes af de beviser, som sagsøgeren fremlagde for ERCEA under revisionsbesøget og den efterfølgende korrespondance, og af en samlet gennemgang af de fremlagte beviser.